
ROMÂNIA



          JUDEŢUL VRANCEA

CONSILIUL LOCAL AL MUNICIPIULUI

FOCŞANI

HOTĂRÂRE
privind aprobarea ”Regulamentului, privind eliberarea avizului de spargere și condițiile de refacere a sistemului rutier și a spațiilor aparținand domeniului public și privat al Municipiului Focșani”
 Consiliul Local al municipiului Focșani, județul Vrancea, întrunit în ședința ordinară:            

            - analizând Proiectul de Hotărâre inițiat de Primarul municipiului Focșani, raportul Direcției arhitectului șef, înregistrat sub nr. 66695/06.08.2018, prin care se propune aprobarea ”Regulamentului, privind eliberarea avizului de spargere și condițiile de refacere a sistemului rutier și a spațiilor aparținand domeniului public și privat al Municipiului Focșani”,

- în conformitate cu prevederile Codului Civil, Legii nr. 213/1998 privind bunurile proprietate publică, republicată, cu modificările și completările ulterioare, Legii nr. 51/ 2006 a serviciilor comunitare de utilități publice, republicată, cu modificările și completările ulterioare, Legii nr. 273/2006 privind finanțele publice locale, republicată, cu modificările și completările ulterioare, Legii 50/1991 privind autorizarea executării lucrărilor de construcții republicată, cu modificările și completările ulterioare, O.G. nr. 2/2001 privind regimul juridic al contravențiilor, republicată, cu modificările și completările ulterioare, Legii nr. 52/ 2003 privind transparenţa decizională în administraţia publică, republicată, cu modificările și completările ulterioare
- văzând avizul favorabil al Comisiei de buget și administrație publică, al Comisiei de urbanism și agricultură
- în temeiul prevederilor art. 36 alin.(2), lit. D) și alin. 6, lit.a) pct.13, art.45 alin.1 din Legea 215/2001 privind administrația publică locală, republicată, cu modificările și completările ulterioare
HOTĂRĂȘTE:
 Art. 1. Se aprobă ”Regulamentul, privind eliberarea avizului de spargere și condițiile de refacere a sistemului rutier și a spațiilor aparținand domeniului public și privat al Municipiului Focșani”, conform  anexei nr. 1 care face parte integrantă din prezenta hotărâre.
Art. 2 Dispozițiile Capitolului XII din Regulament intră în vigoare în termen de 30 de zile de la data publicării.
Art. 3. La data intrării în vigoare a prezentului Regulament, se abrogă Hotărârea Consiliului Local al Municipiului Focşani nr. 533 din 20.12.2017 privind, eliberarea avizului de spargere și condițiile de refacere a sistemului rutier și a spațiilor aparținând domeniului public și privat al Municipiului Focșani.
Art. 4. Prezenta hotărâre va fi comunicată de Serviciul administraţie publică locală agricultură serviciilor către compartimentele, birourile, serviicile din cadrul Primăriei municipiului Focșani, Poliția locală a municipiului Focșani, Poliția municipiului Focșani, Direcția de Dezvoltare Servicii Publice și Primarului municipiului Focșani, care va asigura executarea acesteia prin  Direcţia arhitectului șef.

        PREȘEDINTE DE ȘEDINȚĂ,
                    Radu Nițu                                                     CONTRASEMNEAZĂ,
                                                                                   Sectretarul municipiului Focșani

                                                                                          Eduard Marian Corhană
Municipiul Focşani, 28 septembrie 2018
Nr. 366
ROMÂNIA

JUDEȚUL VRANCEA                                                         Anexa nr. 1 la Hotărârea nr. 366/2018
MUNICIPIUL FOCȘANI

CONSILIUL LOCAL                             
R E G U L A M E N T

privind eliberarea avizului de spargere și condițiile de refacere a sistemului rutier

și a spațiilor aparținand domeniului public și privat al Municipiului Focșani

Baza legala:

1.Legea nr. 215/2001 a administraţiei publice locale, republicată, cu modificările și completările ulterioare;

2.Legea nr. 51/2006 a serviciilor comunitare de utilităţi publice, republicată, cu modificările şi completările ulterioare;

3. Codul Civil și Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;

4. Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare;

5. Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

6. Legea nr. 10/1995 privind Calitatea în construcţii, republicată, cu modificările şi completările ulterioare;

7. Legea nr. 273/2006 privind finanțele publice locale, cu modificările și completările ulterioare;

8. O.G. nr. 2/2001 privind regimul juridic al contravențiilor, cu modificările și completările ulterioare;

9. O.G. nr. 21/2002 privind gospodărirea localităților urbane și rurale, cu modificările şi completările ulterioare;
 9. Normativul C16-84 pentru realizarea pe timp friguros a lucrărilor de construcţii şi instalaţii şi STAS-ul SR 174-2/1997 privind lucrările de drumuri “Îmbrăcăminţi bituminoase cilindrate executate la cald”;

10. REGLEMENTAREA TEHNICĂ din 15 februarie 2005, normative pentru întreţinerea şi

repararea străzilor, indicativ NE033-04(revizuire C270-1991);

11. ORDIN nr. 49 din 27 ianuarie 1998 pentru aprobarea Normelor tehnice privind proiectarea şi realizarea străzilor în localităţile urbane;

12.STAS 10144/1-90- Străzi- Profiluri transversale-Prescripţii de proiectare;

13.STAS 10144/3-91-Străzi-Elemente geometrice-Prescripţii de proiectare;

14.STAS 10473/1-87-Straturi din agregate naturale sau pământuri stabilizate cu ciment;

15. STAS 6400-84-Straturi de bază şi de fundaţie;

16. SR 7970-Straturi de bază din mixturi asfaltice cilindrate executate la cald ( AB1; AB2);

17. SR 174-1; SR 174-2 – Îmbrăcăminţi bituminoase cilindrate executate la cald

Capitolul I – SCOPUL REGULAMENTULUI


Art. 1 Scopul regulamentului:


1.1 (1) Scopul regulamentului este de a stabili cadrul organizatoric necesar obținerii avizului de spargere în vederea derularii în condiții optime a lucrărilor de refacere a sistemului rutier și a spațiilor aparținând domeniului public și privat pentru aducerea la forma inițială în urma spargerilor datorate avariilor, a lucrărilor de modernizare, investiții și reabilitare pe raza municipiului Focșani. Acest regulament conține:

a) condițiile și documentele necesare obținerii avizelor de spargere

b) reglementări legate de controlul efectuat de reprezentanții autorității publice locale pe perioada de valabilitate a avizului de spargere.

c) sancțiunile în cazul nerespectării condițiilor impuse prin avizul de spargere

                       (2) În înțelesul prezentului regulament prin “sistem rutier” se înțelege ansamblul de straturi care formează corpul șoselei ( îmbrăcăminte, stratul de bază, fundația și un substrat ), iar prin forma inițială se înțelege respectarea straturilor sistemului rutier și compactarea acestora .

                       (3) Avizul de spargere se emite de către Compartimentul recepții lucrări și avize - Serviciul autorizări construcții - Direcția arhitectului șef din cadrul Primăriei Municipiului Focșani.

           1.2 Prezentul regulament se va aplica lucrărilor de investiții, reparații și intervenții executate pe domeniul public sau privat al municipiului Focșani de către persoane fizice, persoane juridice, deținători sau administratori de rețele, precum și de prestatori autorizați care intervin la aceste rețele. 


1.3 Condițiile generale în vederea emiterii avizului de spargere sunt detaliate în capitolul III și IV din prezentul regulament.

            1.4 În vederea obținerii autorizației de construire pentru lucrări care necesită spargerea carosabilului se va prezenta și un proiect/schiță de semnalizare pentru siguranța circulației pe drumul public. În situația lucrărilor de investiții, în Proiectul Tehnic va fi cuprins  un capitol privind semnalizarea.

            1.5 Cheltuielile legate de proiectarea și executarea lucrărilor de semnalizare rutieră și siguranța  circulației vor fi asigurate de către beneficiarul avizului .

            1.6 Se va face dovada refacerii infrastructurii (sub forma unui contract de refacere încheiat cu o societate sau pe baza unor lucrari în regie proprie dacă beneficiarul avizului deține personal calificat și utilaje specifice) cu respectarea normativului tehnic în vigoare, aferent categoriei drumului și a materialelor din care este executat conform conditiilor impuse în aviz, pe toată suprafața stabilită de administrator/operator, cheltuielile de refacere fiind suportate de către deținătorul avizului de spargere.

             1.7 Solicitantul/beneficiarul avizului de spargere este responsabil pentru refacerea sistemului rutier la forma inițială și în termenul stabilit prin aviz, independent  de modul în care  a încredințat lucrările de refacere a carosabilului.

  
Capitolul II – DEFINIREA UNOR TERMENI UTILIZAȚI ÎN CADRUL PREZENTULUI REGULAMENT


Art. 2 În sensul prezentului regulament, noţiunile de mai jos se definesc după cum urmează:

- Aviz – document scris, emis de către Primăria municipiului Focșani prin Compartimentul recepții lucrări și avize - Serviciul autorizări construcții - Direcția arhitectului șef, prin care se stabilesc termenele şi condiţiile de execuţie a lucrărilor la reţelele tehnico-edilitare aflate pe domeniul public

- Reţele tehnico-edilitare - ansamblul sistemelor de utilităţi publice destinate furnizării/prestării serviciilor de utilităţi publice;

- Domeniu public - totalitatea bunurilor mobile şi imobile dobândite potrivit legii, aflate în proprietatea publică a unităţii administrativ-teritoriale, care potrivit legii sau prin natura lor, sunt de folosinţă sau interes public local, declarate ca atare prin hotărâre a Consiliului Local şi care nu au fost declarate prin lege bunuri de uz sau interes public naţional;
- Domeniu privat - este alcătuit din bunuri aflate în proprietatea unităţii administrativ-teritoriale şi care nu fac parte din domeniul public. Asupra acestor bunuri unitatea administrativ-teritorială are drept de proprietate privată.
-  Ocupare domeniu public/privat - teren ocupat de pământul provenit din săpătură, utilaje, ș.a.

- Perioada de valabilitate a Avizului de spargere - perioada cuprinsă între data începerii lucrărilor şi data terminării lucrărilor (cu aducerea zonei afectate la starea iniţială), date stabilite prin respectivul aviz.

-  Drum public – orice cale de comunicație terestră, cu excepția căilor ferate, special amenajată pentru traficul pietonal sau rutier, deschisă circulației publice; drumurile care sunt închise circulației publice sunt semnalizate la intrare cu inscripții vizibile.


Capitolul III -  Procedura privind obţinerea Avizului de spargere în regim de urgenţă(avarie), pe domeniul public al municipiului Focșani.

   Art.3 . În cazul unor defecţiuni accidentale la reţelele tehnico-edilitare, deţinătorii acestora au obligaţia de a solicita Avizul de spargere în regim de urgenţă(avarie).
Avizul se emite în baza unei cereri în scris care trebuie să conțină :

- adresa la care se solicită intervenţia (localizarea exactă a lucrărilor);

- natura investiției;

- zona afectată de lucrări(carosabil, trotuar, alee, parcare, spaţiu verde);

- caracteristicile zonei(asfalt, beton, balast, pământ, dale, plăci);

- suprafața zonei afectate;

- perioada de execuție a lucrărilor inclusiv refacerea zonei afectate;

- responsabilul lucrării din partea executantului (nume, prenume, nr. de telefon);

Cererea va fi însotiţă de următoarele documente (în copie):

· Plan de situaţie cu specificarea exactă a locului unde se intervine și delimitarea exactă a domeniului public ocupat pe durata executării lucrării

Toate lucrările în regim de urgenţă vor fi semnalizate de către solicitant conform legislaţiei şi a normelor în vigoare.

Termene de execuţie (cu aducerea zonei afectate la starea iniţială):
· - maximum 7 zile lucratoare
         Capitolul IV - Procedura privind obţinerea avizului de spargere,  pentru care a fost emisă Autorizaţie de construire, pe domeniul public al municipiului Focșani (modernizare , reabilitare , bransamente , extinderi etc.)

        Art.4 Pentru executarea lucrărilor de investiţii (reparaţii, reabilitare, modernizare, lucrări branşamente, racorduri, extinderi, etc) se eliberează avizul de spargere, de către Primăria municipiului Focșani prin Direcţia arhitectului șef–Serviciul autorizări construcții – compartiment recepții lucrări și avize, în baza unei cereri depuse de către deţinătorul Autorizaţiei de construire.
 Cererea respectivă (conform model anexa 2 la Regulament) va fi depusă cu cel puțin 10 zile anterior începerii efective a lucrărilor şi va fi însoţită de următoarele documente, în copie:

· Autorizaţie de Construire – copie;
· Capitolul cu partea de refacere din proiectul tehnic;
· Plan de situatie vizat pentru neschimbare conform Autorizaţiei de construire ;

·  Proiect de semnalizare rutieră și siguranța circulației;
· Grafic de execuție al lucrărilor;
·  Contract/ comandă cu o unitate specializată pentru refacere sau după caz lista personalui specializat în refacerea zonei afectate;

· Dovada achitării taxei pentru ocupare a domeniului public și contravaloarea taxei de garanție de bună execuție, conform prevederilor Hotărârii Consiliului Local al municipiului Focșani privind stabilirea pentru valorile impozabile, impozitelor și taxelor locale și alte taxe asimilate acestora, precum și amenzilor aplicabile, în vigoare la data solicitarii avizului;
· Alte documente justificative la solicitarea primăriei.

După obținerea Avizului de spargere se va preda amplasamentul pe bază de proces verbal de predare-primire.


4.1. Neînceperea lucrărilor în perioada avizată atrage după sine pierderea valabilităţii avizului de spargere. În acest caz, solicitantul este obligat să solicite un nou aviz.

Avizul de spargere se poate prelungi o singură dată din motive temeinic justificate şi doar pentru lucrările de :
· modernizare, extindere conductă (reţea);

· modernizare, extindere conductă (reţea) şi branşamente şi/sau racorduri, aflate în execuţie la momentul solicitarii prelungirii.


Pentru emiterea prelungirii avizului se va face dovada achitării taxei de ocupare domeniu public, conform prevederilor Hotărârii Consiliului Local al municipiului Focșani privind stabilirea pentru valorile impozabile, impozitelor și taxelor locale și alte taxe asimilate acestora, precum și amenzilor aplicabile, în vigoare la data solicitarii avizului.

4.2. Avizul de prelungire se va emite în baza unei cereri (conform model anexa 3 la Regulament) în următoarele condiţii:

· în cerere se vor specifica motivele care au condus la necesitatea prelungirii;

· data de continuare a lucrărilor să fie consecutivă celei de terminare a lucrărilor din avizul iniţial;

· perioada de prelungire să fie cel mult egală cu cea din avizul iniţial;

· la cererea de prelungire se va anexa Avizul de spargere iniţial, în copie;
· la data solicitării prelungirii, lucrările să fie demarate, respectiv în derulare.


Capitolul V - Obligațiile beneficiarului avizului de spargere în cazul avariilor:

            Art.5. În cazul intervențiilor în regim de urgență, deținătorii rețelelor tehnico-edilitare pot interveni imediat și se vor anunța telefonic Direcția arhitectului șef - Serviciul autorizări construcții - compartiment recepții lucrări și avize la numărul de telefon 0237/236000 interior 419, sau prin fax la nr. 0237/216700 în timpul programului de lucru, iar în situația când intervenția are loc pe carosabil va fi anunțată și Poliția Rutieră din cadrul Poliției municipiului Focșani. Toate avariile, ca urmare a anunțării lor, vor fi înscrise în Registrul de avarii, notându-se în mod obligatoriu: numele deținătorului de rețea tehnico-edilitară, adresa avariei, perioada remedierii, tipul zonei afectate (carosabil, trotuar) și responsabilul realizării lucrării. În urma apelului telefonic se va preda amplasamentul pe bază de proces verbal de predare-primire ( nu se iau în considerare zilele nelucrătoare ). În termen de 24 de ore de la anunț ( nu se iau în considerare zilele nelucrătoare ) se va depune înștiințarea scrisă (conform art. 3 din prezentul regulament), pentru eliberarea avizului de spargere, la sediul autorității publice locale ( Primaria Municipiului Focșani – Registratura urbanism). Primaria Municipiului Focșani, prin Compartimentul recepții lucrări și avize - Serviciul autorizări construcții din cadrul Direcției arhitectului șef va  emite avizul de spargere.

         5.1 La finalizarea lucrării de remediere a avariei se va aduce zona afectată la starea inițială în termenul și condițiile precizate în acest regulament și/sau în avizul de spargere.

         5.2. Solicitantul se va adresa în scris la Registratura urbanism din cadrul Primariei Municipiului Focșani, solicitând un reprezentant la recepție privind aducerea terenului la starea inițială a lucrării și se obligă să efectueze  regularizarea taxei pentru Autorizația de Construire și recepția finală a lucrărilor după trecerea termenului de garanție.

        5.3. Să verifice și să ia măsuri de remediere a lucrărilor de refacere, în perioada de garanție, de la recepția refacerii.
         5.4. Solicitantul avizului de spargere va achita contravaloarea taxei pentru ocuparea domeniului public și garanția de bună execuție. Achitarea acestor taxe se va face odată cu depunerea documentației pentru obținerea avizului de spargere de către solicitantul acestuia .

         5.5.  Repararea altor rețele aflate în zonă, deteriorate în timpul și din cauza lucrărilor, se vor face pe cheltuiala deținătorului avizului de spargere.
         5.6. În conformitate cu prevederile reglementării tehnice Normativ pentru realizarea pe timp friguros a lucrărilor de construcții și a instalațiilor aferente, indicativ C- 16-84 (BC 6/1985), investitorii, proiectanții si executanții lucrărilor de construcții au obligația de a lua măsuri speciale în realizarea lucrărilor de construcții în perioada cu temperaturi scăzute, considerată a fi intervalul cuprins între 15 noiembrie și 15 martie.

Conform C16–1984, punctul 1.6., perioada 15 noiembrie–15 martie este considerată „perioadă convenţională de timp friguros”: apare probabilitatea ca zilele friguroase să depăşească 90% din interval. Zi friguroasă se consideră ziua în care temperatura aerului exterior este inferioară valorii de 5 oC şi nu există tendinţă de urcare.

Dacă din punct de vedere meteorologic nu sunt îndeplinite condiții optime pentru aducerea la stare inițială a terenului prin asfaltare, se va proceda la soluții provizorii: beton sau pavaj, urmând ca definitivarea lucrării prin asfaltare să fie realizată ulterior.

Capitolul VI  - Semnalizarea lucrărilor 

Art. 6 


6.1. Toate lucrările vor fi semnalizate conform legislației și normelor în vigoare inclusiv pentru timpul de noapte.

6.2. Beneficiarul avizului/executantul are obligația de a delimita și semnaliza suprafața ocupată a domeniului public.

6.3. Se va menține semnalizarea lucrarilor până la readucerea sistemului rutier la forma inițială.  


6.4. Beneficiarul avizului/executantul este responsabil cu semnalizarea lucrărilor până la readucerea zonei afectate la forma inițială.


6.5. Beneficiarul avizului/executantul are obligația de a amplasa în proximitatea lucrării până la recepția acesteia un panou cu identificarea societății care execută lucrarea, persoana responsabilă de lucrare și numar de contact.


Capitolul VII - Obligațiile beneficiarului avizului de spargere în cazul obiectivelor de investiții.


Art. 7 Beneficiarul avizului are următoarele obligații:

            7.1. Se va asigura că proiectantul va specifica în planurile de situație poziționarea rețelei cotată exact( distanța față de bordură, construcție, etc).

            7.2.  Proiectul tehnic trebuie să conțină un capitol cu refacerea zonei afectate.

            7.3.  La finalizarea lucrărilor se va aduce zona afectată la starea inițială în termenul și condițiile precizate în acest regulament și/sau în avizul de spargere.

            7.4. Să verifice și să ia măsuri de remediere a lucrărilor de refacere, în perioada de garanție, de la recepția refacerii.

            7.5. Repararea altor rețele aflate în zonă, deteriorate în timpul și din cauza lucrărilor, se va face pe cheltuiala deținătorului avizului de spargere.
            7.6.  În conformitate cu prevederile reglementării tehnice Normativ pentru realizarea pe timp friguros a lucrărilor de construcții și a instalațiilor aferente, indicativ C- 16-84 (BC 6/1985), investitorii, proiectanții si executanții lucrărilor de construcții au obligația de a lua măsuri speciale în realizarea lucrărilor de construcții în perioada cu temperaturi scăzute, considerată a fi intervalul cuprins între 15 noiembrie și 15 martie.

Conform C16–1984, punctul 1.6., perioada 15 noiembrie–15 martie este considerată „perioadă convenţională de timp friguros”: apare probabilitatea ca zilele friguroase să depăşească 90% din interval. Zi friguroasă se consideră ziua în care temperatura aerului exterior este inferioară valorii de 5 oC şi nu există tendinţă de urcare.

Dacă din punct de vedere meteorologic nu sunt îndeplinite condiții optime pentru aducerea la stare inițială a terenului prin asfaltare, se va proceda la soluții provizorii: beton sau pavaj, urmând ca definitivarea lucrării prin asfaltare să fie realizată ulterior.

Capitolul VIII – Condițiile de execuție a lucrărilor  impuse  prin aviz 

Art. 8


            8.1. Executantul nu va începe lucrările fără a avea asigurată baza tehnico-materială completă pentru punctul de lucru autorizat, precum și utilajele necesare pentru spargerea suprafețelor de teren afectate de lucrare .
            8.2. Decopertarea stratului asfaltic se va efectua prin tăiere cu utilaj cu disc în forme regulate .

            8.3. În timpul executarii lucrărilor, utilajele și materialele se vor utiliza numai în zona delimitată si semnalizata corespunzator . După terminarea programului de lucru nu este permisa stationarea acestora pe carosabil , trotuare sau zona verde .

            8.4. Rigolele de preluare a apelor pluviale și șanțurile vor fi menținute și curățate.

            8.5. Executantul va lua măsuri pentru asigurarea securității pietonilor și autovehiculelor care circulă prin zona lucrărilor folosind indicatoarele de circulație și mijloacele de semnalizare legale adecvate pentru timp de zi și de noapte conform proiectului/schiței de semnalizare  prezentat la obținerea avizului.

            8.6.  Drumurile, trotuarele și spațiile verzi se vor aduce la forma inițială.

            8.7.  Lucrarea va începe numai după marcarea și semnalizarea zonei de lucru .

            8.8. În cazul în care Solicitantul/Beneficiarul avizului refuză să refacă, sau nu reface conform prezentului regulament, zona afectată de lucrări, Primaria Municipiului Focșani poate dispune  refacerea zonei respective, iar Solicitantul/Beneficiarului nu i se va mai restitui garanția de bună execuție. 
În cazul în care valoarea costurilor reparațiilor depășește garanția de bună execuție, diferența va fi suportată de Solicitatnt/Beneficiar.


Capitolul IX – Comisia de predare –primire  a amplasamentului


Art. 9 Comisia de predare-primire a amplasamentului va fi compusă din:
· solicitant/beneficiar avizului;

· reprezentantul Primăriei municipiului Focșani - Compartiment recepții lucrări – Serviciul autorizări construcții din cadrul Direcției arhitectului șef;

· reprezentantul Direcției de Dezvoltare Servicii Publice-aministratorul domeniului public și privat al municipiului Focșani.

La amplasament se va întocmi un Proces verbal de predare-primire a amplasamentului, potrivit model anexa 4 la Regulament, în care se vor consemna suprafața zonei afectate, zona afectată de lucrări, caracteristicile zonei, natura investiției și responsabilul lucrării, la acesta se vor anexa poze cu amplasamentul înainte de intervenție.

Capitolul X -  Comisia de recepție 


Art.10. Comisia de recepție este formată din:

· solicitantul/beneficiarul avizului;

· reprezentantul Primăriei municipiului Focșani-Compartiment recepții lucrări și avize-Serviciul autorizări construcții din cadrul Direcției arhitectului șef;

· reprezentantul Direcției de Dezvoltare Servicii Publice-aministratorul domeniul public și privat.


10.1. Procesul verbal de recepție privind aducerea terenului la starea inițială, întocmit potrivit model anexa 5 la Regulament va fi însoțit de:
· actele de calitate privind refacerea domeniului public afectat de lucrări, respectiv grade de compactare, certificate de calitate pentru materialele puse în operă (aferente străzii, aleii, spațiului verde, parcări, trotuare, etc);

· avizul de spargere în copie

· poze care să ateste refacerea și modul de refacere;

· planul de situație cu traseul rețelelor/racordurilor/branșamentelor executate anexă la avizul de spargere, vizat spre neschimbare  - copie

· procesul verbal de predare – primire al amplasamentului și pozele amplasamentului, anexă la acesta.


Procesul verbal de recepție privind aducerea terenului la starea inițială nu ține loc de proces verbal de recepție la terminarea lucrărilor-recepția finală.


Capitolul XI- Garantie lucrări

Art. 11


11.1. Termenul de garanție pentru lucrările de refacere a zonei afectate va fi de 1 an de la data recepției privind aducerea terenului la starea inițială, în cazul în care intervențiile operează pe străzi care nu au fost reabilitate în ultimii 5 ani. În cazul în care intervenția se face pe drum aflat în perioada de garanție acordată de un alt executant, durata garanției va corespunde perioadei acordate administratorului de executantul inițial, dar nu mai puțin de 1 an.


11.2. Solicitantul/beneficiarul avizului are obligația de a lua toate măsurile de remediere a zonelor afectate de lucrări în această perioadă, remedierea oricărui viciu apărut pe domeniul public al municipiului Focșani, respectiv surpări, cedări, văluiri, etc.


11.3. Pentru lucrările de investiții, garanția de bună execuție se restituie după trecerea perioadei de garanție, doar după semnarea procesului verbal de recepție finală, potrivit model anexa 6 la Regulament, la terminarea lucrărilor efectuate-recepție finală.


Capitolul XII – Contravenții și sanctiuni


Art.12 a) Constituie contravenție începerea lucrărilor de spargere fără deţinerea avizului de începere a lucrărilor subterane valabil și se sancționează cu amendă de la 2000 lei până la  2500 lei. 


b) Constituie contravenţie nerealizarea în termen și/ sau conform normelor specifice a lucrărilor de refacere a suprafeţelor afectate din domeniul public și se sancționează cu amendă de la 2000 lei până la  2500 lei. 


c) Constituie contravenţie nedeclararea corectă a suprafeței afectate sau a terenului ocupat din domeniul public se sancționează cu amendă de la 2000 lei până la  2500 lei. 


Constatarea şi aplicarea sancţiunilor şi contravenţiilor se fac de către personalul din cadrul Poliţiei Locale a municipiului Focșani – Disciplina în Construcții, în baza O.G. 2/2001 privind regimul juridic al contravențiilor, cu modificările și completările ulterioare.


Controlul, constatarea și sancționarea abaterilor de la prezentul regulament cad în sarcina personalului angajat de specialitate din cadrul autoritatii publice locale-Poliția Locală a municipiului Focșani prin compartimentul Disciplina în Construcții. Pe baza procesului verbal de constatare, care constituie titlu executoriu se va proceda la încasarea contravalorii amenzii prin serviciile specializate ale autoritații publice locale. 


Odata cu aplicarea amenzii se dispune oprirea executării lucrărilor și/sau luarea măsurilor de încadrare a acestora în prevederile avizului de spargere sau prezentului regulament, într-un termen stabilit în procesul-verbal de constatare a contravenției.


Capitolul XIII - Taxele percepute pentru eliberarea avizului de spargere și excepții


Art. 13 Taxele percepute pentru eliberarea avizului de spargere sunt:
· Taxă ocupare domeniu public/privat al municipiului Focșani (teren ocupat de materialele provenite din săpătură, utilaje, ș.a)     10 lei/mp/zi .

· Garanţie de bună execuţie, calculată la suprafaţa afectată:
· spaţii verzi - 50 lei/mp;
· drum de balast - 50 lei/mp;
· trotuar, alee betonată - 200 lei/mp;
· stradă beton carosabil - 300 lei/mp;
· trotuar din covor asfaltic - 200 lei/mp;
· stradă covor asfaltic - 400 lei/mp;
· trotuar din pavele - 400 lei/mp.

13.1 Excepții de la plata taxelor 


a) Nu  se încasasează garanția de bună execuție și taxa de ocupare temporară a domeniului public/privat pentru lucrările de intervenţii pe caz de avarie efectuate de către administratorii reţelelor tehnico-edilitare.


b) Nu  se încasasează garanția de bună execuție și taxa de ocupare temporară pentru lucrările pe domeniul public şi privat al municipiului Focșani a căror autoritate contractantă este Municipiul Focșani și unitățile subordonate consiliului local.


c) Nu se încasasează garanția de bună execuție și taxa de ocupare temporară a domeniului public/privat pentru lucrările care sunt finanțate din fonduri europene, de stat și alte fonduri legal onstituite.

d) Nu se încasasează garanția de bună execuție și taxa de ocupare temporară a domeniului public/privat pentru lucrările care se executată de administratorii rețelelor concomitent cu lucrările executate de Municipiului Focșani. 

NOTĂ: Taxele se actualizează anual prin hotărâre a Consiliului Local.

Capitolul XIV - Dispozitii finale si tranzitorii

Art. 14 Pentru aspecte neprecizate în prezentul regulament sunt aplicabile prevederile din legislația în domeniu aflată în vigoare .

            Prezentul Regulament poate fi completat/modificat ori de câte ori se vor produce schimbări de natură tehnică, tehnologică și/sau legislativă care impun acest lucru.


Capitolul XV- Modele de cereri 


Art. 15
· Model de cerere pentru obţinerea Avizului de spargere  în regim de urgenţă(avarie)- anexa nr. 1 la prezentul regulament.
· Model de cerere pentru obţinerea Avizului de spargere– solicitant persoană fizică/juridică- anexa nr. 2 la prezentul regulament.
· Model de cerere de Prelungire al avizului de spargere - anexa nr. 3 la prezentul regulament.
· Model de Proces verbal de predare-primire amplasament anexa nr. 4 la prezentul regulament.  
·  Model de Proces verbal de recepţie privind aducerea la starea iniţială a zonelor afectate de lucrări - anexa nr. 5 la prezentul regulament.
· Model de Proces verbal de recepție finală la terminarea lucrărilor – anexa nr. 6 la prezentul regulament.
· Modelele de cereri fac parte integrantă din prezentul Regulament.
            PREȘEDINTE DE ȘEDINȚĂ,

                           Radu Nițu  
                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană
Formular cerere eliberare Aviz de spargere                                                   Anexa nr.1 la Regulament
în regim de urgenţă (avarii)                                                          

DOMNULE PRIMAR,

  Subscrisa__________________________ (denumire solicitant) cu sediul în ____________    _             strada ______             nr.___   _solicităm aprobarea spargerii:  _____      (drumului ,trotuarului, zonei verzi), pentru efectuarea lucrărilor de remediere a avariilor la:  

      □ reţele de apă                                                            □ reţele de transport a energiei      

      □ electrice                                                                   □ termice

      □ reţele de canalizare                                                 □ reţele de transport a energiei 

      □ reţele de transmitere a informaţiei                          □ reţele de telefonie

Caracteristicile zonei afectate  _____________ (asfalt, beton, balast, pământ, dale, plăci, pavele), în suprafață de ______mp. 

Suprafață ocupată a domeniului public pentru desfășurarea lucrărilor este de ______mp.

Lucrările în regim de urgenţă se execută la următoarea adresă: ____________________________, în perioada de la______________la____________de către ____________________________ (denumire executant) cu sediul în _______________ strada ______                      nr.____.

Responsabilul lucrări este:___________________________________telefon _____________

Refacerea infrastructurii la forma iniţială se execută de către:    ________________________

Data recepției privind aducerea la starea inițială a zonelor afectate va fi      __________.

             Data                                                                                                                     Semnatura

PREȘEDINTE DE ȘEDINȚĂ,

                
 Radu Nițu
                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană
Formular cerere eliberare Aviz de spargere                                              Anexa nr.2 la Regulament

DOMNULE PRIMAR,


Subsemnatul / Subscrisa..............................................................................cu domiciliul/ sediul in  localitatea ......................................................strada..................................nr.......................

Bloc.............ap.......................nr telefon....................................reprezentat legal prin..........................................

...................................cu domiciliul / sediul in localitatea...................................strada........................................

.............................nr..............bloc...............sc............ap............nr. telef.  ............................................................

Prin prezenta solicit eliberarea Avizului de spargere pentru executarea lucrarilor de .........................................

...............................................................................................................................................................................

la adresa.................................................................................................................................................................


Anexez, in copie, urmatoarele acte:

· Cererea tip, conform model anexat

· Autorizaţie de Construire – copie

· Capitolul cu partea de refacere din proiectul tehnic

· Plan de situatie vizat pentru neschimbare conform Autorizaţiei de construire ;

· Proiect de semnalizare rutieră și siguranța circulației

· Grafic de execuție al lucrărilor

· Contract/ comandă cu o unitate specializată pentru refacere sau după caz lista personalui specializat în refacerea zonei afectate;

· Dovada achitării taxei pentru ocupare a domeniului public și contavaloarea taxei de garanție de bună execuție, conform prevederilor Hotărârii Consiliului Local al municipiului Focșani privind stabilirea pentru valorile impozabile, impozitelor și taxelor locale și alte taxe asimilate acestora, precum și amenzilor aplicabile, în vigoare la data solicitarii avizului.

· Alte documente justificative la solicitarea primăriei

Data                                                                                                Semnatura

PREȘEDINTE DE ȘEDINȚĂ,

                          Radu Nițu                    
                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană

Formular  prelungiure Aviz spargere                                                Anexa nr.3 la Regulament 
PRELUNGIRE AVIZ DE SPARGERE
Se prelungeşte valabilitatea avizului de spargere de la _______________ până la ___________________, motivat ___________________.
S-a achitat taxa de ocupare a domeniului public în suma de _________ lei, cu chitanţa nr. _______________ din ______________.

                                                               PRIMAR,

                                             CRISTI VALENTIN MISĂILĂ
PREȘEDINTE DE ȘEDINȚĂ,

                        Radu Nițu  

                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană

Formular model Proces verbal de                                                Anexa nr.4 la Regulament
predare-primire amplasament                                                
 PROCES VERBAL DE PREDARE - PRIMIRE AMPLASAMENT

predat în  data de

___.___._________

1. Subsemnaţii: 

___________________________ din partea solicitatului/beneficiarului 

___________________________ din partea Primăriei mnicipiului  Focșani

___________________________ din partea Direcției de Dezvoltare Servicii Publice

am procedat la predarea - primirea amplasamentului 

  ________                       ________________________________________________________________

  _______                       _________________________________________________________________

2. Suprafața afectată..........................................................................................................................

    Natura investiției ..........................................................................................................................

    Zona afectată(carosabil, trotuar, alee, parcare, spațiu verde, etc).................................................

    Caracteristicile zonei(asfalt, beton, balast, pavele, dale, pământ, plăci, etc)................................

    Perioada de execuție .....................................................................................................................

    Responsabilul lucrării (nume, prenume, nr.tel.)............................................................................

3. Se anexează prezentului proces verbal de predare-primire a amplasamentului, poze cu starea inițială (a zonei afectate) ...........................................................................................

4. Prezentul proces verbal de predare-primire amplasament  conținând 1 filă și ……anexe numerotate, cu un total de ………..file, a fost încheiat astăzi …………………..la amplasament în 3 exemplare. 

                               AM PREDAT,



                    AM PRIMIT, 

Din partea Primăriei 
            Din partea Direcției de                                   Din partea 

Municipiului Focșani,          Dezvoltare Servicii Publice,             solicitantului/beneficiarului,     

PREȘEDINTE DE ȘEDINȚĂ,

                    Radu Nițu  

                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană

Formular model Proces verbal de recepție  privind                                Anexa nr.5 la Regulament 
aducerea la starea inițială a zonelor afectate de lucrări                        
PROCES  VERBAL

de recepție privind aducerea la starea inițială a zonelor afectate de lucrări

           Încheiat azi________________cu ocazia recepției privind aducerea la starea inițială a zonelor afectate de lucrări la :_________________________,între reprezentantul Primăriei Municipiului Focșani ___________________, reprezentantul  Direcția de Dezvoltare Sevicii Publice ___________________ și Solicitant/beneficiar aviz de spargere ____________________  .

            Descrierea pe scurt a lucrării:       ____________________________________________________
                       ____________________________________________________________________________
                       ____________________________________________________________________________
            Starea domeniului public afectat de lucrări:_______________________________________

______________________________________________________________________________________                       
______________________________________________________________________________________                      
     Observaţii:__________________________________________________________________________          ______________________________________________________________________________________        ______________________________________________________________________________________        
Comisia recepției privind aducerea la starea inițială a zonelor afectate de lucrări:
Solicitant/beneficiar aviz de spargere

______________________________________

Reprezentant Primăria municipiului Focșani

______________________________________

Reprezentant Direcția de Dezvoltare Sevicii Publice

______________________________________                                                                                            


Data                                                                                          Semnatura

PREȘEDINTE DE ȘEDINȚĂ,

                        Radu Nițu  

                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană

Formular model Proces verbal de recepție  la                                     Anexa nr.6 Regulament 

terminarea lucrărilor-recepție finală                                         

PROCES-VERBAL DE RECEPȚIE LA TERMINAREA LUCRĂRILOR

RECEPȚIE FINALĂ

Nr. ………… din …………


Privind lucrarea …………………………………………………………………..situată la adresa ……………………………………….mun. Focșani, jud. Vrancea, executată în cadrul contractului nr. ……din ………………………., încheiat între …………………………………… și ……………………………………………pentru lucrările de ……………………………………….
………….……………………………………………………………………………………………..1. Lucrările au fost executate în baza autorizației nr. …….... din ………………….………… eliberată de Primăria mun. Focșani la data de …………………….., cu valabilitate până la …………………………. și a avizului de spargere nr. …………………………………………..

2. Comisia de recepție și-a desfășurat activitatea în intervalul ………………….…, fiind formată din:

Solicitant/beneficiar……………………………………………………………..

Reprezentant Primăria municipiului Focșani……………………………………

Reprezentant Direcția de Dezvoltare Servicii Publice…………………………..

…………………………………………………………………………………..

3. Comisia de recepție, în urma constatărilor făcute, propune :

………….……………………………………………………………………………………………

6. Comisia de recepție motivează propunerea făcută prin :

………….……………………………………………………………………………………………
………….……………………………………………………………………………………………

7. Comisia de recepție recomandă următoarele :

………….…………………………………………………………………………………………...

………….……………………………………………………………………………………………

………….……………………………………………………………………………………………

………….……………………………………………………………………………………………
8. Prezentul proces-verbal, conținând ...... file și ...... anexe numerotate, cu un total de ............... file, a fost încheiat astăzi ..........…………………. la …………….……………………  în .….. exemplare.            

Comisia de receptie *)       



            Solicitant/beneficiar……………………………………………………………..

Reprezentant Primăria municipiului Focșani……………………………………

Reprezentant Direcția de Dezvoltare Servicii Publice…………………………..



  *) Numele, prenumele și semnătura și ștampila (unde este cazul)


PREȘEDINTE DE ȘEDINȚĂ,

                         Radu Nițu  

                                                                              CONTRASEMNEAZĂ,

                                                                          Sectretarul municipiului Focșani

                                                                              Eduard Marian Corhană

